Úradný vestník L 107 , 30/04/1996 S. 0001 - 0003



Rozhodnutie Komisie z 26. februára 1996, ktorým sa mení a dopĺňa rozhodnutie Rady 76/542/EHS a rozhodnutia Komisie 92/260/EHS, 93/195/EHS, 93/196/EHS a 93/197/EHS (Text s významom pre Európsky hospodársky priestor) (96/279/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna 1990 o zdravotnom stave zvierat, ktorou sa riadi premiestňovanie a dovoz koňovitých zvierat (equidae) z tretích krajín [1], naposledy zmenenú a doplnenú Aktom o pristúpení Rakúska, Fínska a Švédska, najmä na jeho články 12, 13, 14, 15, 16, 18 a článok 19 bod i) a ii), keďže rozhodnutie Rady 79/542/EHS [2], zmenené a doplnené rozhodnutím Komisie 96/132/ES [3], zostavilo zoznam tretích krajín, z ktorých členské štáty povolia medzi iným dovoz equidae; keďže rozhodnutie Komisie 92/160/EHS [4], ktoré bolo naposledy zmenené a doplnené rozhodnutím 95/536/ES [5], zaviedlo regionalizáciu niektorých tretích krajín určených na dovoz equidae; keďže zdravotné podmienky a veterinárna certifikácia pre dočasný vstup registrovaných koní na dovoz equidae určených na zabitie a na dovoz registrovaných chovných a úžitkových equidae sa stanovujú v rozhodnutí Komisie 92/260/EHS [6], ktoré bolo naposledy zmenené a doplnené rozhodnutím 96/81/ES [7], 93/196/EHS [8] a rozhodnutím Komisie 93/197/EHS [9], obe naposledy zmenené a doplnené rozhodnutím 96/82/ES [10], a na opakovaný vstup registrovaných koní po ich dočasnom vývoze ustanovenom v rozhodnutí 93/195/ES [11], ktoré bolo naposledy zmenené a doplnené rozhodnutím Komisie 95/323/ES [12]; keďže sa zmeny v zdravotnej situácií tretích krajín zohľadnili zmenou a doplnením uvedených rozhodnutí; keďže sa však stávalo, že tieto zmeny a doplnenia boli neúplné a niektoré údaje boli vynechané a keďže je potrebné, aby sa táto situácia napravila a náležite sa tieto rozhodnutia zmenili a doplnili; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Článok 1 ods. 3 písm. c) rozhodnutia 79/542/EHS sa vypúšťa. Článok 2 Rozhodnutie 92/260/EHS sa mení a dopĺňa takto: 1. v prílohe I sa zoznam krajín v skupine B nahrádza týmto zoznamom: "Austrália, Bulharsko, Bielorusko, Bosna a Hercegovina, Cyprus, Česká republika, Estónsko, Chorvátsko, Maďarsko, Litva, Lotyšsko, bývalá juhoslovanská republika Macedónsko, Nový Zéland, Poľsko, Rumunsko, Rusko(1), Slovinsko, Slovenská republika, Ukrajina"; 2. v prílohe I sa zoznam krajín v skupine D nahrádza týmto zoznamom: "Argentína, Barbados, Bermudy, Bolívia, Brazília(1), Chile, Kuba, Jamajka, Mexiko, Paraguaj, Uruguaj"; 3. v prílohe II sa názov certifikátu B nahrádza takto: "ZDRAVOTNÝ CERTIFIKÁT pre dočasný vstup registrovaných koní na územie spoločenstva z Austrálie, Bulharska, Bieloruska, Bosny a Hercegoviny, Cypru, Českej republiky, Estónska, Chorvátska, Maďarska, Litvy, Lotyšska, bývalej republiky Macedónsko, Nového Zélandu, Poľska, Rumunska, Ruska(1), Slovinska, Slovenskej republiky a Ukrajiny na obdobie kratšie ako 90 dní" ; 4. v prílohe II sa tretia zarážka v písmene d) kapitoly III certifikátov A, B, C, D, a E nahrádza takto: "— Austrália, Bulharsko, Bielorusko, Kanada, Švajčiarsko, Cyprus, Česká republika, Estónsko, Grónsko, Hongkong, Chorvátsko, Maďarsko, Island, Japonsko, Litva, Lotyšsko, bývalá juhoslovanská republika Macedónsko, Macao, Malajzia (polostrov), Nórsko, Nový Zéland, Poľsko, Rumunsko, Rusko(1), Singapur, Slovinsko, Slovenská republika, Ukrajina, Spojené štáty americké"; Článok 3 Rozhodnutie 93/195/EHS sa mení a dopĺňa takto: 1. v prílohe I sa zoznam krajín v skupine A nahrádza týmto zoznamom: "Švajčiarsko, Grónsko, Island,"; 2. v prílohe I sa zoznam krajín v skupine B nahrádza týmto zoznamom: "Austrália, Bulharsko, Bielorusko, Bosna a Hercegovina, Cyprus, Česká republika, Estónsko, Chorvátsko, Maďarsko, Litva, Lotyšsko, bývalá juhoslovanská republika Macedónsko, Nový Zéland, Poľsko, Rumunsko, Rusko(1), Slovinsko, Slovenská republika, Ukrajina"; 3. v prílohe II sa zoznam krajín v skupine A v názve zdravotného certifikátu nahrádza týmto zoznamom: "Švajčiarsko, Grónsko, Island"; 4. v prílohe II sa zoznam krajín v skupine B v názve zdravotného certifikátu nahrádza týmto zoznamom: "Austrália, Bulharsko, Bielorusko, Bosna a Hercegovina, Cyprus, Česká republika, Estónsko, Chorvátsko, Maďarsko, Litva, Lotyšsko, bývalá juhoslovanská republika Macedónsko, Nový Zéland, Poľsko, Rumunsko, Rusko(1), Slovinsko, Slovenská republika, Ukrajina"; Článok 4 Rozhodnutie 93/196/EHS sa mení a dopĺňa takto: 1. v prílohe I sa zoznam krajín v poznámke pod čiarou č. 5 nahrádza týmto zoznamom: "Austrália, Kanada, Švajčiarsko, Grónsko, Island, Nový Zéland a Spojené štáty americké"; 2. v prílohe II v poznámke pod čiarou č. 3 sa zoznam krajín v skupine A nahrádza týmto zoznamom: "Švajčiarsko, Grónsko, Island,"; 3. v prílohe II v poznámke pod čiarou č. 3 sa zoznam krajín v skupine B nahrádza týmto zoznamom: "Austrália, Bulharsko, Bielorusko, Bosna a Hercegovina, Cyprus, Česká republika, Estónsko, Chorvátsko, Maďarsko, Litva, Lotyšsko, bývalá juhoslovanská republika Macedónsko, Nový Zéland, Poľsko, Rumunsko, Rusko(1), Slovinsko, Slovenská republika, Ukrajina"; Článok 5 Rozhodnutie 93/197/EHS sa mení a dopĺňa takto: 1. v prílohe I sa zoznam krajín v skupine A nahrádza týmto zoznamom: "Švajčiarsko, Grónsko, Island"; 2. v prílohe I sa zoznam krajín v skupine B nahrádza týmto zoznamom: "Austrália, Bulharsko, Bielorusko, Bosna a Hercegovina, Cyprus, Česká republika, Estónsko, Chorvátsko, Maďarsko, Litva, Lotyšsko, bývalá juhoslovanská republika Macedónsko, Nový Zéland, Poľsko, Rumunsko, Rusko(1), Slovinsko, Slovenská republika, Ukrajina"; 3. v prílohe II sa názov certifikátu A nahrádza takto: "ZDRAVOTNÝ CERTIFIKÁT na dovoz registrovaných chovných a úžitkových equidae na územie spoločenstva zo Švajčiarska, Grónska a Islandu" ; 4. v prílohe II sa názov osvedčenia B nahrádza takto: "ZDRAVOTNÉ OSVEDČENIE na dovoz registrovaných chovných a úžitkových equidae na územie spoločenstva z Austrálie, Bulharska, Bieloruska, Bosny a Hercegoviny, Cypru, Českej republiky, Estónska, Chorvátska, Maďarska, Litvy, Lotyšska, bývalej juhoslovanskej republiky Macedónsko, Nového Zélandu, Poľska, Rumunska, Ruska(1), Slovinska, Slovenskej republiky, Ukrajiny" ; Článok 6 Toto rozhodnutie je adresované členským štátom. V Bruseli 26. februára 1996 Za Komisiu Franz Fischler člen Komisie [1] Ú. v. ES L 224, 18.8.1990, s. 42. [2] Ú. v. ES L 146, 14.6.1979, s. 15. [3] Ú. v. ES L 30, 8.2.1996, s. 52. [4] Ú. v. ES L 71, 18.3.1992, s. 27. [5] Ú. v. ES L 304, 16.12.1995, s. 49. [6] Ú. v. ES L 130, 15.5.1992, s. 67. [7] Ú. v. ES L 19, 25.1.1996, s. 52. [8] Ú. v. ES L 86, 6.4.1993, s. 7. [9] Ú. v. ES L 86, 6.4.1993, s. 16. [10] Ú. v. ES L 19, 25.1.1996, s. 56. [11] Ú. v. ES L 86, 6.4.1993, s. 1. [12] Ú. v. ES L 190, 11.8.1995, s. 11. --------------------------------------------------